Ticket to Ride

For brettspelet med same namn, sjå brettspelet Ticket To Ride.

«Ticket to Ride» er ein song av The Beatles frå albumet Help! i 1965. Han vart spelt inn 15. februar 1965 ved Abbey Road Studios og gjeve ut to månader seinare. Musikkmagasinet Rolling Stone plasserte songen på 384. plass over dei 500 største songane gjennom tidene. 

Songen vart hovudsakleg skrive av John Lennon (og tilskriven Lennon/McCartney) og kva Paul McCartney medverka med er omstridd. Lennon sa at McCartney innverknad var avgrensa til korleis Ringo Starr spelte trommer. McCartney hevdar derimot at dei nærast skreiv han i lag. Lennon sa at då songen skiftar tempo i slutten (med teksten «My baby don't care») var ein av favorittdelane hans av songen. Dette var òg den første songen til Beatles der McCartney spelte sologitar. 

 Utgjeving 
«Ticket to Ride» vart gjeve ut på singel 9. april 1965 (19. april i USA) med «Yes It Is» som B-side. Han nådde toppen av singellista både i USA, Storbritannia og Noreg. I Noreg låg han fire veker på førsteplassen og i alt 14 veker inne på Topp 10. 

 Ettermæle 

Både Richie Unterberger i Allmusic og forfattar Ian MacDonald skildrar «Ticket to Ride» som ein viktig milepåle i den musikalske utviklinga til the Beatles. Rytmen er hardare og tyngre enn på tidlegare Beatles-songar. MacDonald skildra han som psykologisk djupare enn noko anna The Beatles hadde gjort før og ekstraordinær for si tid. Etter at Beatles vart oppløyst uttalte Lennon at dette var den første heavy metal-songen nokon gong med eintonig basslinje, repeterande trommer og tunge gitarlinjer.

Medverkande
I følgje Ian MacDonald:
John Lennon – vokal, rytmegitar
Paul McCartney – harmonivokal, bassgitar, sologitar
George Harrison – sologitar (12-strengs), rytmegitar
Ringo Starr – trommer, tamburin, klapping

 Andre versjonar 
 Carpenters i 1969. Nådde 54. plass på amerikanske Billboard Hot 100
 Vanilla Fudge i 1967.
 Hüsker Dü på konsertar. 
 The Fifth Dimension i 1967.

Salslister
The Beatles version
Liste (1965)PlasseringUS Cash Box Top 100 Singles1Vest-Tyskland - Media Contro-lista2

The Carpenters-versjonen
Liste (1969)Plassering

 Kjelder 

 Denne artikkelen bygger på «Ticket to Ride» frå , den 11. oktober 2008. 
  oppgav desse kjeldene: 





Kategori:The Beatles-songar
Kategori:Songar frå 1965
Kategori:Singlar frå 1965
Kategori:Singlar frå 1969
Kategori:Songar på toppen av Billboard-lista
Kategori:Nummer-ein-singlar i Storbritannia
Kategori:Songar på toppen av VG-lista
Kategori:Nummer-ein-singlar i Irland
Kategori:Nummer-ein-singlar i Canada
Kategori:Nummer-ein-singlar i Nederland
Kategori:Parlophone-singlar
Kategori:Songar produserte av George Martin
Kategori:Songar skrivne av Lennon–McCartney
Kategori:A&M Records-singlar
Kategori:Capitol Records-singlar
Kategori:Songar om prostitusjon
Kategori:The Carpenters-songar
 394